סקובי-דו: בחזרה לאי הזומבים

**סקובי-דו: בחזרה לאי הזומבים** (באנגלית: **Scooby-Doo! Return to Zombie Island**) הוא סרט מסתורין-קומי מונפש לילדים, שהופק על ידי חברת ההנפשה "האחים וורנר הנפשה" והופץ ישירות למדיה הביתית בשנת 2019 על ידי "Warner Bros. Home Entertainment". סרט זה הוא ה-33 בסדרת סרטי "סקובי דו" שהופצו ישירות למדיה ביתית, ועלילתו מהווה המשך לאירועי סרט ההנפשה "סקובי-דו באי הזומבים" משנת 1998.

הסרט הוקרן לראשונה במהלך כנס הקומיק-קון, סן דייגו ב-21 ביולי 2019, והוא הופץ דיגיטלית ובמדיות ביתיות ב-3 בספטמבר 2019.

## עלילה
באחת מחקירותיהם, חבורת "מסתורין בע"מ" מושכת לוכדת חבורה של מפלצות, אותם הם חושפים כבני משפחת וית'רס. עם זאת, מתברר כי מדובר בחלומו של פרד, שנאלץ למכור את מכונת המסתורין ולפרוש מפתרון תעלומות לצד שאר בני החבורה תחת אילוצו של השריף מתקרית קללת רוח הרפאים ה-13. פרד מחליט לצאת מהפנסיה לאחר שראה דיווח בחדשות, אם כי שאגי וסקובי מסרבים להשתתף, ומאלצים את השאר להבטיח שלעולם לא לפתור עוד תעלומה נוספת. החבורה מחליטה לצאת לחופשה טרופית בה זכה שאגי כתוצאה מהגרלה שנערכה על ידי אלווירה בתוכנית האירוח שלה, לבלבולם של פרד, דפני וולמה ולשמחתם של שאגי וסקובי.

כשהם מגיעים לאתר הנופש "מונסטאר איילנד", נזכרים בני החבורה בהרפתקאותיהם באי מונסקאר, שם פתרו תעלומה הכוללת זומבים ואנשי-חתול. באתר הנופש, הם פוגשים את מנהל המלון, אלן, ואת אנשי צוותו, הכולל את מונה, לינדה, ג'ק ובוגביט סטאבס, שדומים במפתיע לתושבי האי מונסקאר. בעודם נהנים משנתם, מספר זומבים מפתיעים את סקובי ושאגי, שבורחים ומתחבאים בארון שבתוכו מעבר סתרים למערה מלאה בפסלי חתולים ומונומנטים.

שאגי וסקובי חוזרים למלון וחוסמים את הדלת בעוד קבוצת זומבים מתקרבת למלון. שאגי וסקובי נותנים את אישורם לפתור שוב תעלומות, והחבורה טומנת מלכודת לזומבים. אבל איש-חתול שחור ומסתורי גורם להצתה המפעילה את מערכת הממטרות וממיסה את פני הזומבים, שמתגלים כאנשי צוות המלון. החבורה מגלה שהם למעשה אכן נמצאים באי מונסקאר, המשמש כעת כסט צילומים. אלן מתוודה בפני החבורה שהוא במאי קולנוע ידוע בשם אלן סמית'י, שהיה מעוניין לביים סרט אימה לאחר שקרא את בלוג התעלומות הבלתי-פתורות של ולמה וכי הוא היה זה שנתן את חסותו לחופשה בה זכה שאגי, אך מצהיר כי לא היה לו שום קשר לאיש-החתול המסתורי. חרף כעסם על התרמית, החבורה מציעה לסייע לאלן לסיים את צילומי הסרט. בעוד הצילומים נמשכים, החבורה פוגשת את סיבר, כפיל פעלולים של פרד, שברשותו גרסת משאית מפלצתית של מכונת המסתורין. כשהשמש שוקעת, ולמה יוצאת ליער עם משקפי ראיית לילה, אך בורחת כשהיא רואה מקבץ עיניים של חתולים.

ולמה מזהירה את האחרים לנוס על חייהם, בזמן שחתולי האי תוקפים. כשהחבורה וסיבר רצים למעבורת, אלן אחוז-הטירוף שורף אותה ופרד, כשהוא פועל על פי דחף, מציל את מכונת המסתורין מלהישרף עם המעבורת. החבורה מצילה את אלן והמדליון שלו, שהיה לשעבר ברשותה של סימון, בזמן שאנשי-החתול רודפים אחריהם בחזרה לאתר הנופש. לאחר מרדף פרוע, החבורה מסתתרת בארון בו הסתתרו קודם-לכן שאגי וסקובי, ועושים את דרכם למערה שבה ניסו החתולים לנקז את כוח החיים של הכנופיה. הם שמים לב שהמערה מלאת גומחות, מה שנותן לוולמה השראה ללכידת אנשי-החתול – שלושת אנשי-החתול נכנסים למערה, מוצאים את המדליון ומניחים אותו על הכן לקראת אור ירח הקציר. האור מוחזר לנקודה ספציפית על הקרקע שבה אנשי-החתול חופרים עד שהם מוצאים תיבה שמכילה חטיפי סקובי מכוסים באלומיניום. החתולים מותקפים על ידי החבורה כשהם מחופשים לזומבים, מה שגורם להם לפחד ולהסתתר באחת הגומחות. החבורה חושפת את אנשי-החתול כשניים מתושבי האי וקברניט המעבורת, שזממו למצוא את האוצר של מונסקאר ולקחתו לעצמם באמצעות משרוקיות חתולים שנועדו לשלוט בחתולי האי על מנת להרתיע את כל מי שהתקרב יותר מדי לאוצר. עם זאת, איש-החתול הרביעי (שתקף את הוואן וניסה להצית את האש באתר הנופש) משתמע כאיש-חתול אמיתי ונשאר חופשי. המשטרה לוקחת את האשמים ואלן נשאר בייאושו על כך שלסרט שלו אין סיום הולם.

עד מהרה, החתולים, כעת צייתנים, נכנסים למערה וחופרים נקודה באדמה בעזרתו של סקובי, וחושפים תיבת אוצר נוספת. אלן פותח אותו ורואה זהב אמיתי בפנים, ולאחר מכן מצהיר על פרישתו מעסקי הבידור ועוזב עם כל הזהב. על אף שהשריף מגדף את החבורה על כך שהפרו את הבטחתם, הוא מתרצה ומאפשר להם לשוב לפתור תעלומות. שאגי וסקובי, יחד עם ששת החתולים שחפרו את האוצר של מונסקאר, אוכלים חטיפי סקובי מצופים זהב.

## צוות המדבבים
* פרנק ולקר – **[[סקובי-דו (דמות)|סקובי-דו]]**; **[[פרד ג'ונס (דמות בדיונית)|פרד ג'ונס]]**
* גריי דלייל – **[[דפני בלייק]]**
* מת'יו לילארד – **[[שאגי רוג'רס]]**
* קייט מיקוצ'י – **[[ולמה דינקלי]]**
* ג'נל קוקס – **[[אדם חתול|איש-חתול]]**; **האחות וית'רס**
* דייוויד הרמן – **ג'ק**; **השריף**
* ג'ון מייקל היגינס – **[[אלן סמית'י]]**
* דייב ב. מיטשל – **נהג**; **קברניט המעבורת**
*  – **אלווירה, פילגש האופל**
* רוג'ר רוז – **מנהיג אנשי-החתול**; **קריין חדשות**
* טראוויס וילינגהם – **סיבר**

## קישורים חיצוניים

## הערות שוליים

קטגוריה:סרטי האנה-ברברה
קטגוריה:סרטי סקובי דו
קטגוריה:סרטי 2019
קטגוריה:סרטי המשך אמריקאיים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי זומבים
קטגוריה:סרטי קומדיה אמריקאיים
קטגוריה:סרטי רוחות רפאים אמריקאיים
קטגוריה:סרטים מבוססי סדרות טלוויזיה
קטגוריה:סרטים על כלבים
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית